**Kunfehértó Község Önkormányzata**

**2018. évi I. számú költségvetés-módosításának szöveges indokolása**

*(a Képviselő-testület 2018.05.30-i ülésére)*

Az államháztartásról szóló 2011. évi CXCV. törvény (1)-(5) bekezdéseiben foglaltak alapján a Képviselő-testület jelen rendeletével 2018. május 31-i hatállyal módosítja a 1/2018.(I.31.) önkormányzati rendeletét az alábbiak szerint.

**Az Önkormányzat költségvetését érintő módosítások**

Az Önkormányzat költségvetési fő összege 383 020 609 Ft-tal nő, így a módosított előirányzat   
651 433 802 Ft -ra változik. Az Önkormányzat előirányzatainak változását a Rendelet-tervezet ***5.1 számú melléklete*** tartalmazza.

1. ***A pénzmaradványhoz kapcsolódó előirányzatmódosítások***

*Kunfehértó Község Képviselő-testülete az Önkormányzat 2017. évi zárszámadásában megállapított 89 638 189 Ft pénzmaradványát az alábbiak szerint osztja fel:*

Működési kiadásokra 7 802 097 Ft

* ASP pályázat 2 011 621 Ft
* Szociális tűzifa támogatás 2 133 600 Ft
* Szállítói tartozások 9 094 Ft
* pályázatíró sikerdíj 3 647 782 Ft

Felhalmozási kiadások 65 052 706 Ft

* Kerékpárút tervezés 5 893 970 Ft
* Csapadékvíz csatorna 34 353 736 Ft
* LEADER pályázatok saját erő 1 305 000 Ft
* Tó vízpótlás 6 500 000 Ft
* Parceli út saját erő 17 000 000 Ft

Működési célú támogatások Államháztartáson belülre 2 182 890 Ft

* Állami támogatás megelőlegezés 2 182 890 Ft

Felhalmozási célú támogatások államháztartáson kívülre 10 806 762 Ft

*(Nonprofit Kft-nek)*

* Sporttábor felújítás 6 500 000 Ft
* Piac pályázat önerő 4 306 762 Ft

Finanszírozási kiadások 3 320 002 Ft

* Állami támogatás megelőlegezés 3 320 002 Ft

Tartalék 20 843 732 Ft

* Általános tartalék 3 704 491 Ft
* Céltartalék (környezetvédelmi alap) 417 023 Ft

Az előzőekben jelzett konkrét feladatok és jogcímek a pénzmaradvány kötelezettséggel terhelt részét képezik, melyek részben áthúzódó feladatok, részben korábbi döntések alapján vállalt kötelezettségek fedezetét kell, hogy képezzék.

A szabadon felhasználható pénzmaradvány teljes összegét jelent rendeletmódosítás általános tartalékként jelöli meg.

1. ***Pótlólagos állami támogatások*** előirányzatosítása a következők szerint: 293 382 420 Ft

* bérkompenzációra 96 416 Ft
* Szociális ágazati pótlékra 73 463 Ft

Pályázatokhoz kapcsolódó állami támogatások

* Bölcsőde kialakítás 30 000 000 Ft
* Belterületi kerékpárút 143 000 000 Ft
* Intézmények energetikai fejlesztése 99 842 541 Ft
* EFOP Humán szolg. fejlesztés (konzorcium) 20 370 000 Ft

**A felsorolt feladatokhoz kapcsolódóan az előirányzatok változása a következő:**

***Kiadási oldalon nő az előirányzat összesen 383 020 609 Ft-tal***

*Személyi juttatások: 1 193 979 Ft-tal*

*Munkaadót terhelő járulékok: 243 597 Ft-tal*

*Dologi kiadások: 23 220 907 Ft-tal*

*Beruházás: 323 964 542 Ft-tal*

*Felhalmozási célú támogatások 10 806 762 Ft-tal*

*Egyéb működési célú kiadások: (elvonás) 2 182 890 Ft-tal*

*Tartalékok: (EFOP és pm.) 17 991 514 Ft-tal*

*Finanszírozási kiadások: 3 416 418 Ft-tal*

***Bevételi oldalon nő az előirányzat összesen 383 020 609 Ft-tal***

*Önkormányzatok működési támogatásai: 169 879 Ft-tal*

*Felhalmozási célú támogatások 293 212 541 Ft-tal*

*Működési célú átvett pénzeszközök: (int.elv.) 987 653 Ft-tal*

*Előző év költségvetési maradványának*

*igénybevétele: 88 650 536 Ft-tal*

**A Polgármesteri Hivatal költségvetését érintő módosítások**

Az intézmény költségvetési fő összege 1 819 244 Ft-tal változik, így a módosított előirányzat   
62 048 224 Ft-ra változik. A Polgármesteri Hivatal előirányzatainak változását a Rendelet-tervezet 5.2. számú melléklete tartalmazza.

1. ***A pénzmaradványhoz kapcsolódóan*** a Képviselő-testület által elfogadott zárszámadási rendelete kerül átvezetésre a 2018. évi költségvetési rendeleten. Az előbbiek alapján a Polgármesteri Hivatal pénzmaradványa 834 156 Ft, melyből a kötelezettséggel terhelt 7 730 Ft, a szabad pénzmaradvány 826 426 Ft. A szabad pénzmaradvány a Képviselő-testület döntése értelmében visszafizetendő az Önkormányzat részére.
2. ***Pótlólagos állami támogatások előirányzatosítása a következők szerint:***

***Bérkompenzáció***ra összesen 25 465 Ft támogatást ad át az Önkormányzat, mely a hivatali dolgozók bére után jár.

A 2018. április 8-i ***országgyűlési képviselőválasztáshoz*** kapcsolódó támogatás 959 623 Ft összeggel jelenik meg.

**A felsorolt feladatokhoz kapcsolódóan az előirányzatok változása a következő:**

***Kiadási oldalon nő az előirányzat összesen 1 819 244 Ft-tal***

*Személyi juttatások: 710 210 Ft-tal*

*Munkaadót terhelő járulékok: 15 275 Ft-tal*

*Dologi kiadások: 138 032 Ft-tal*

*Egyéb működési célú kiadások: 826 426 Ft-tal*

***Bevételi oldalon nő az előirányzat összesen 1 819 244 Ft-tal***

*Működési cél támogatás Áht-n belülről 959 623 Ft-tal*

*Irányító szervi támogatás: 25 465 Ft-tal*

*Költségvetési maradvány igénybevétele: 834 156 Ft-tal*

**Mosolyvár Óvoda költségvetését érintő módosítások**

Az intézmény költségvetési fő összege 680 678 Ft-tal változik, így a módosított előirányzat   
74 250 475 Ft-ra változik. A Mosolyvár Óvoda előirányzatainak változását a Rendelet-tervezet 5.3. számú melléklete tartalmazza.

1. ***A pénzmaradványhoz kapcsolódóan*** a Képviselő-testület által elfogadott zárszámadási rendelete kerül átvezetésre a 2018. évi költségvetési rendeleten. Az előbbiek alapján az intézményi pénzmaradvány 609 727 Ft, melyből kötelezettséggel terhelt 448 500 Ft, a szabad pénzmaradvány 161 227 Ft. A szabad pénzmaradvány a Képviselő-testület döntése értelmében visszafizetendő az Önkormányzat részére.

A pénzmaradványhoz kapcsolódóan az előirányzatok változása a következő:

***Kiadási oldalon nő az előirányzat összesen 662 854 Ft-tal***

*Dologi kiadások: 277 210 Ft-tal*

*Egyéb működési célú kiadások: 385 644 Ft-tal*

***Bevételi oldalon nő az előirányzat összesen 662 854 Ft-tal***

*Költségvetési maradvány igénybevétele: 662 854 Ft-tal*

1. ***Bérkompenzáció***ra összesen 70 951 Ft támogatást ad át az Önkormányzat, mely az óvodai dolgozók bére után jár.

A bérkompenzáció alapján az előirányzatok változása a következő:

**A felsorolt feladatokhoz kapcsolódóan az előirányzatok változása a következő:**

***Kiadási oldalon nő az előirányzat összesen 1 819 244 Ft-tal***

*Személyi juttatások: 59 373 Ft-tal*

*Munkaadót terhelő járulékok: 11 578 Ft-tal*

*Dologi kiadások: 448 500 Ft-tal*

*Egyéb működési célú kiadások: 161 227 Ft-tal*

***Bevételi oldalon nő az előirányzat összesen 1 819 244 Ft-tal***

*Irányító szervi támogatás: 70 951 Ft-tal*

*Költségvetési maradvány igénybevétele: 609 727 Ft-tal*

Kunfehértó, 2018. május 24.

Huszár Zoltán

polgármester

**HATÁSVIZSGÁLAT**

A hatásvizsgálat során vizsgálva volt:

* Társadalmi, gazdasági, költségvetési hatás
* Környezet- és egészségügyi hatása
* Adminisztratív terheket befolyásoló hatás
* Jogszabály megalkotásának szükségessége, a jogalkotás elmaradásának várható következménye
* Személyi, szervezeti, tárgyi és pénzügyi feltételei

***Társadalmi, gazdasági, költségvetési hatás:***

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről. Lehetőséget teremt az önkormányzati gazdálkodás ellenőrzésére.

A 2018. évre vonatkozóan a költségvetésről szóló rendelet módosításában jóváhagyott kiadási előirányzatok mértékéig vállalható kötelezettség.

***Környezet- és egészségügyi hatása:***

A rendeletnek nincs ezen tényezőkre hatása.

***Adminisztratív terheket befolyásoló hatás:***

A rendeletben foglaltak végrehajtása nem befolyásolja az adminisztratív terhelést.

***Jogszabály megalkotásának szükségessége, a jogalkotás elmaradásának várható következménye:***

A költségvetési rendelet megalkotása kötelező az államháztartásról szóló 2011. évi CXCV. törvény alábbi előírásai alapján:

23.§. (1) A helyi önkormányzat a költségvetését költségvetési rendeletben állapítja meg.

24.§. (2) A jegyző által a (2) bekezdés szerint előkészített költségvetési rendelet-tervezetet a polgármester a költségvetésről szóló törvény hatálybalépését követő negyvenötödik napig nyújtja be a képviselő-testületnek.

***Személyi, szervezeti, tárgyi és pénzügyi feltételei:***

A rendelet alkalmazásához szükséges személyi, tárgyi és szervezeti feltételek adottak.